21/04/2021 | Administración LocalMunicipal
Fene
Secretaría
Bases específicas reguladoras da convocatoria e proceso selectivo para a cobertura, en quenda libre e mediante persoal funcionario de carreira, dunha vacante de técnico/a de Administración Xeral incluída na OEP do Concello de Fene do ano 2018

ANUNCIO Por Resolución da Alcaldía do 15.04.2021 aprobouse a convocatoria da seguinte praza cuxas bases específicas se transcriben a continuación e que foron aprobadas por acordo da Xunta de Goberno Local do 15.04.2021. BASES ESPECÍFICAS REGULADORAS DA CONVOCATORIA E PROCESO SELECTIVO PARA A COBERTURA, EN QUENDA LIBRE E MEDIANTE PERSOAL FUNCIONARIO DE CARREIRA, DUNHA VACANTE DE TÉCNICO/A DE ADMINISTRACIÓN XERAL INCLUÍDA NA OEP DO CONCELLO DE FENE DO ANO 2018 PRIMEIRA.–OBXECTO E PREVISIÓNS XERAIS.1. A presentes bases teñen por obxecto a regulación da convocatoria e proceso selectivo para a cobertura, mediante persoal funcionario de carreira, dunha praza de técnico/a de administración xeral, que figura como vacante no cadro de persoal funcionario do Concello de Fene e ten sido obxecto de inclusión, para quenda libre, na súa oferta de emprego público do ano 2018 (BOP n.º 239, do 17 de decembro de 2018). E apróbanse ao amparo e en desenvolvemento do disposto, con carácter xeral e básico, nas bases xerais reguladoras das convocatorias e procesos selectivos para a cobertura, en quenda libre, das vacantes incorporadas nas diferentes ofertas de emprego público do Concello de Fene (en adiante Bases Xerais, e obxecto de publicación BOP de 1 de outubro de 2020), ás que se adecuarán e remitirán en todo o non especificamente previsto.2. Desta convocatoria derivarase, tamén, e segundo o previsto na base novena (así como na base décimo segunda das Bases Xerais), a creación dunha bolsa de emprego que terá por obxecto habilitar unha listaxe de aspirantes á que se acudirá, nos supostos legais procedentes e con arranxo ás modalidades de emprego (funcionariais/laborais) correspondentes, para futuras e xustificadas incorporacións de persoal temporal con equivalente condición profesional á do seleccionado nesta convocatoria e proceso selectivo.3. O sistema selectivo empregado será o concurso-oposición, que se desenvolverá con arranxo ao previsto nas presentes bases específicas e, no que proceda, nas anteditas Bases Xerais. SEGUNDA.–CARACTERÍSTICAS DA VACANTE CONVOCADA. Clase de persoal: funcionario de carreira. Denominación: técnico/a de administración xeral. Clasificación: grupo A, subgrupo A1, escala de administración xeral, subescala técnica superior. Funcións: as correspondentes ao posto e servizo de adscrición, segundo RPT municipal e/ou instrumento organizativo equivalente e vixente en cada momento, e que resulten propias da capacitación profesional, formativa e/ou legal inherentes. Retribucións: As básicas propias do seu grupo/subgrupo de clasificación profesional, así como as complementarias fixadas, para oposto de adscrición correspondente, na RPT vixente (e sen prexuízo daquelas de índole persoal e/ou variable ás que, no seu caso, se poida ter dereito). Xornada de traballo: completa. TERCEIRA.–REQUISITOS DAS PERSOAS ASPIRANTES. Para tomar parte nesta convocatoria e proceso selectivo, as e os aspirantes deberán reunir os seguintes requisitos, referidos á data en que remate o prazo de presentación de solicitudes de participación: a) Ter a nacionalidade española ou algunha outra que, con arranxo ao disposto no artigo 52 da Lei 2/2015, do 29 de abril, de Emprego Público de Galicia, e restante normativa concordante, permita o acceso á praza convocada. b) Posuír as capacidades e aptitudes físicas e psíquicas que sexan necesarias para o desempeño das funcións ou tarefas correspondentes. As persoas con discapacidade compatible coas tarefas e funcións correspondentes á praza convocada poderán concorrer en igualdade de condicións que o resto das/os aspirantes, coas adecuacións no seu caso necesarias para o desenvolvemento do proceso selectivo; aplicándose, a tal efecto, o establecido na Orde PRE/1822/2006, do 9 de xuño, publicada no BOE do 13 de xuño de 2006, polo que se establecen os criterios para adaptación de tempos adicionais nos procesos selectivos para o acceso ao emprego público de persoas con discapacidade. Para estes efectos, os tribunais poderán requirir informe ou colaboración doutros órganos administrativos ou da administración sanitaria. c) Ter cumpridos dezaseis anos de idade e non exceder, se é o caso, da idade máxima de xubilación forzosa. d) Estar en posesión, ou en condicións de obtelo antes do remate do prazo de presentación de solicitudes, do título de grao universitario, licenciatura universitaria ou equivalentes. No caso de que as ditas titulacións se obtivesen no estranxeiro, deberase ter concedida a correspondente credencial de homologación, segundo o Real Decreto 967/2014, do 21 de novembro (BOE do 22 de novembro), o Real Decreto 1837/2008, do 8 de novembro, polo que se incorporan ao ordenamento xurídico español a Directiva 2005/36/CE do Parlamento Europeo e do Consello, do 7 de setembro, e a Directiva 2006/100/CE do Consello, do 20 de novembro, relativa ao recoñecemento de cualificacións profesionais, así como a determinados aspectos da profesión de avogado (BOE do 20 de novembro), ou aqueloutra normativa concordante vixente ao respecto. e) Non estar separada ou separado mediante expediente disciplinario do servizo de calquera das administracións públicas ou dos órganos constitucionais ou estatutarios das comunidades autónomas, nin atoparse en inhabilitación absoluta ou especial para emprego ou cargo público por resolución xudicial (cando se trate de acceder ao corpo ou escala de funcionarios/as do que a persoa tivera sido separada ou inhabilitada). No caso de ser nacional doutro estado, non atoparse inhabilitado/a ou en situación equivalente nin ter sido sometido/a a sanción disciplinaria ou equivalente que impida, nos mesmos termos, o acceso ao emprego público e/ou a esta praza obxecto de convocatoria. f) Estar en posesión, ou en condicións de obtelo antes do remate do prazo de presentación de solicitudes, do CELGA 4 ou acreditación do coñecemento de lingua galega equivalente A dita acreditación do coñecemento de lingua galega realizarase de conformidade ao previsto na normativa de aplicación; con arranxo ao Sistema de Certificación de Lingua galega (CELGA) actualmente vixente, ou as súas certificacións equivalentes, debidamente homologadas polo órgano competente en materia de política lingüística da Xunta de Galicia (nos termos do previsto na Orde de 16 de xullo de 2007, e Orde de 10 de febreiro de 2014, que modifica a anterior, ao respecto dos certificados oficiais acreditativos dos niveles de coñecemento de lingua galega). En todo caso, e con arranxo ao previsto no artigo 51.2 da Lei do Emprego Público de Galicia, os/as aspirantes que non acrediten o dito coñecemento da Lingua Galega (CELGA 4 u equivalente), ou estar en condicións de obtelo dentro do prazo de presentación de solicitudes, deberán realizar unha proba específica de coñecemento de lingua galega, de conformidade ao previsto na base sétima, e que cualificará ao/á aspirante como apto/a ou non apto/a. CUARTA.–PRESENTACIÓN DE SOLICITUDES DE PARTICIPACIÓN.1. As interesadas e interesados en participar na convocatoria e proceso selectivo deberán presentar, segundo modelo-tipo que figura como Anexo I destas bases, instancia dirixida á/ao Sra./Sr. Alcaldesa/e no Rexistro Xeral do Concello ou na forma establecida no artigo 16 da lei 39/2015, do 1 de outubro, do procedemento administrativo común das administracións públicas (coa excepción establecida na súa disposición final sétima). 2. As persoas coa condición legal de discapacidade deberán facelo constar na solicitude, indicando se precisan adaptacións para realizar as probas. Os/as aspirantes que teñan a condición legal de discapacitados, con grao igual ou superior ao 33 por cento, terán que presentar certificación dos órganos competentes que acrediten tal condición, xunto con acreditación da compatibilidade co desempeño das tarefas e funcións correspondentes.3. Ás solicitudes de participación deberá xuntárselles a seguinte documentación: a) Copia do DNI, pasaporte ou identificativo equivalente e acreditativo da identidade e nacionalidade da persoa aspirante. b) Copia do título (ou certificado acreditativo equivalente) acreditativo/xustificativo de estar en posesión, ou en condicións de obtelo antes do remate do prazo de presentación de instancias, do título requirido para participar na convocatoria e proceso selectivo, segundo o sinalado na base 3. d. c) Copia de documento acreditativo/xustificativo de estar en posesión, ou en condicións de obtelo antes do remate do prazo de presentación de instancias, do nivel coñecemento da lingua galega requirido segundo o sinalado na base 3. f (CELGA 4 ou equivalente). d) Unha relación detallada dos méritos alegados polas persoas aspirantes para a súa valoración na fase de concurso, xunto con copia da documentación acreditativa destes, segundo o previsto a continuación. A dita relación de méritos achegarase segundo a orde fixada na base sétima, e acompañaranse das copias dos documentos xustificativos/acreditativos dos mesmos. Debendo advertirse, a este respecto, que non se terán en conta, nin serán obxecto de valoración, aqueles méritos que non teñan sido detallados na relación ou que, de estalo, non foran achegados ou non estean debidamente acreditados, na forma e con arranxo aos criterios e prazo sinalados nestas bases. Así, aqueles que se acheguen ou acrediten fóra de prazo sinalado, serán considerados como achega de documentación fóra de prazo e, polo tanto, non susceptibles de valoración; sen prexuízo dos supostos excepcionais nos que, previo acordo expreso do Tribunal, se poida requirir aclaración, documentación/información aclaratoria e/ou adicional sobre outra anterior achegada en prazo.4. A antedita acreditación documental realizarse mediante a achega de copias simples, sen necesidade de cotexo das mesmas; sen prexuízo de que, ao abeiro do disposto no artigo 28 da Lei 39/2015, do 1 de outubro, do Procedemento Administrativo Común das Administracións Públicas (ou aqueloutras previsións normativas análogas/concordantes e/ou substitutivas), se poida requirir a posterior presentación de documentación/información orixinal e o cotexo.5. O prazo de presentación de instancias/solicitudes de participación será de vinte días naturais contados dende o seguinte ao da publicación do anuncio da convocatoria no Boletín Oficial do Estado. A non presentación en tempo e forma suporá a inadmisión da persoa aspirante no proceso selectivo.6. A presentación de documentación no Concello deberá axustarse ás instrucións de cita previa que en cada momento estean vixentes na Corporación. QUINTA.–ADMISIÓN DE ASPIRANTES. DATA E LUGAR DE INICIO DO PROCESO SELECTIVO. Rematado o prazo de presentación de instancias, a Alcaldía ditará resolución pola que se declarará aprobada a listaxe provisional de persoas admitidas e excluídas, con indicación do motivo de exclusión, e sinalarase un prazo de dez días hábiles para emendas, de acordo co artigo 68 da lei 39/2015, do 1 de outubro, do procedemento administrativo común das administracións públicas. A data, hora e lugar de celebración dos exercicios poderán publicarse conxunta ou separadamente coa lista provisional de persoas admitidas e excluídas. Posteriormente a Alcaldía ou concelleiro/a delegado/a, se é o caso, aprobará a listaxe definitiva de admitidos e excluídos, así como a composición nominal do Tribunal, lugar, data e hora na que se citará ao mesmo para a súa primeira sesión, así como para o inicio do proceso selectivo. As anteditas resolucións serán obxecto de publicación no BOP da Coruña, taboleiro de anuncios do Concello e na súa páxina web. SEXTA.–TRIBUNAL CUALIFICADOR.1. O tribunal, cuxa composición se adecuará aos criterios de imparcialidade e profesionalidade, así como aos restantes requisitos previstos, ao efecto, pola normativa de aplicación (artigos 60 do Texto Refundido da lei do Estatuto Básico do Empregado Público e 59 da Lei de Emprego Público de Galicia), será nomeado por resolución de Alcaldía, que se publicará no BOP da Coruña (xunto coa aprobación de persoas aspirantes admitidas e excluídas) e estará conformado polos seguintes integrantes: – Presidenta/e (titular e suplente): unha/un funcionario de carreira pertencente a un corpo ou escala para ingreso no cal se requira titulación igual ou superior á de agora esixida. – Vogais (titulares e suplentes): tres funcionarias/os de carreira pertencentes a un corpo ou escala para ingreso no cal se requira titulación igual ou superior á de agora esixida. – Secretaria/o (titular e suplente): secretaria do Concello de Fene ou persoa que legalmente lle substitúa –sempre e cando cumpra o previsto no artigo 59.2 LEPG e 60.2 TREBEP- e, como suplente, unha/un funcionaria/o de carreira pertencente a un corpo ou escala para ingreso no cal se requira titulación igual ou superior á de agora esixida. En todo caso, nos supostos de ausencia, abstención ou recusación da persoa titular da secretaría, poderase designar a unha/un funcionaria/o de carreira pertencente a un corpo ou escala para cuxo ingreso se requira titulación igual ou superior á esixida para a praza obxecto de convocatoria, para o caso de que a persoa que legalmente a substitúa non cumpra o previsto no artigo 59.2 LEPG e 60.2 TRLEBEP. Para cada un dos membros do tribunal será designado unha persoa suplente. Este actuará nos supostos de que a persoa titular non poida asistir á correspondente sesión do órgano de selección.2. En todo o non previsto na presente base estarase ao disposto, ao efecto, nas Bases Xerais (véxase a base sexta), así como ao establecido, con carácter xeral e supletorio, pola normativa reguladora dos órganos colexiados do sector público. SÉTIMA.–DESENVOLVEMENTO DO PROCESO SELECTIVO.1. O sistema selectivo empregado será o concurso-oposición, no que a fase de concurso se realizará con carácter previo á fase de oposición e non terá carácter eliminatorio, e que se desenvolverá coa arranxo ao especificamente sinalado a continuación, así como ao disposto, con carácter básico e xeral, nas Bases Xerais (BOP de 1 de outubro de 2020) 2. A FASE DE CONCURSO consistirá na valoración dos méritos indicados a continuación, xunto co sistema de baremación aplicable ao efecto; e tendo en conta, en todo caso, que os ditos méritos se valorarán con referencia á data de inicio do prazo de presentación de instancias/solicitudes de participación no proceso selectivo. Non se terán en conta, nin serán obxecto de valoración, aqueles méritos que non teñan sido achegados nin debidamente acreditados, na forma e con arranxo aos criterios e prazos sinalados nas presentes bases. Así, aqueles que se acheguen ou acrediten fóra de prazo sinalado, serán considerados como méritos e documentación achegada fóra de prazo e, polo tanto, non susceptibles de valoración; sen prexuízo dos supostos excepcionais nos que, previo acordo expreso do Tribunal, se poida requirir aclaración, documentación/información aclaratoria e/ou adicional sobre outra anterior achegada en prazo. A puntuación obtida nesta fase de concurso sumarase á obtida na fase de oposición, sempre que que as persoas aspirantes a tivesen superado (por ter superado todos os exercicios que lle resulten obrigatorios), determinándose, así, a puntuación final. Méritos a valorar na fase de concurso e sistema e criterios de baremación/puntuación aplicables a) Experiencia profesional relacionada coa vacante obxecto de convocatoria, ata un máximo total de 4 puntos. Polos servizos prestados, en calquera administración local ou entidade pública dependente da mesma en réxime funcionarial como técnico/a de administración xeral a razón de 0,10 puntos por cada mes completo de servizos prestados, e ata un máximo total de 4 puntos Aos efectos do antedito, o mes equivalerá a 30 días, e non serán obxecto de valoración fraccións de tempo inferiores. Para a acreditación dos méritos anteditos deberase achegar a seguinte documentación xustificativa:  Resolución do nomeamento e/ou a toma de posesión, xunto con certificación de vida laboral acreditativa de ditos servizos e expedida polo órgano competente da seguridade social e acta de cese. En todo caso, desta documentación xustificativa deberá concluírse/deducirse, de xeito claro e inequívoco, o posto/praza/categoría/condicións nos que se terían prestado os servizos que se pretende que sexan valorados, así como o tempo de efectiva prestación. De non ser así, os/as aspirantes deberán achegar, a maiores, certificación expedida polo funcionario/a ou órgano competente da entidade correspondente na que se reflictan e acrediten, claramente, tales extremos. Non se computarán os servizos que se prestaran simultaneamente con outros igualmente alegados, e reduciranse proporcionalmente os prestados a tempo parcial. Non se terán en conta outras formas de acreditación dos servizos prestados diferentes das previstas nestas bases; e en ningún caso un certificado de servizos prestados poderá substituír á resolución de nomeamento e/ou a toma de posesión e acta de cese, podendo achegarse, en todo caso, como documentación xustificativa complementaria. b) Por formación específica relacionada coas funcións e/ou competencias profesionais propias da vacante convocada, cunha duración mínima de 10 horas lectivas, homologada/recoñecida conforme ao indicado nas bases xerais. A valoración da dita formación realizarase conforme aos criterios de puntuación sinalados a continuación, e ata un máximo total de 6 puntos: − Por hora/crédito de formación: 0,05 puntos. Para a acreditación desta formación deberase achegar o título correspondente ou certificación equivalente e acreditativa de ter superado o curso ou acción formativa alegada, expedidos pola entidade/organismo organizador ou responsable da actividade formativa. Nos documentos acreditativos da realización dos cursos/accións formativas deberá constar a data da súa realización, a súa duración (en horas e/ou créditos), así como o seu obxecto e/ou materias impartidas; de non figurar/acreditarse ditos extremos, non serán obxecto de valoración. No caso de que a duración só se estableza por créditos e non por horas, cada crédito equivalerá a 10 horas. Valoraranse por unha soa vez os diferentes cursos/accións cun mesmo obxecto ou referidos a unha mesma materia (agás que quede claramente constatado que o contido tivera sido diferente, ou que se tratase de actualizacións); valorándose, unicamente, o de nivel superior, avanzado ou, de resultar coincidentes, o de data máis próxima. Non se terán en conta outras formas de acreditación da formación específica diferentes das previstas nestas bases. O resultado da fase de concurso farase público mediante anuncio no taboleiro de anuncios e na páxina web municipal, antes de iniciarse a fase de oposición. Igualmente, no dito anuncio tamén se indicará a data, hora e lugar de celebración do primeiro exercicio da fase de oposición ou, no seu defecto, indicaranse os medios polos que será anunciada a dita celebración. Os aspirantes disporán dun prazo de cinco (5) días hábiles, contados a partir do día seguinte ao da publicación das puntuacións obtidas na fase de concurso, para formular alegacións/reclamacións. Á vista das reclamacións que se presenten, e no caso de ser estimadas polo Tribunal, realizaranse as oportunas correccións nas puntuacións, publicándose de novo a valoración definitiva no taboleiro de anuncios e páxina web do Concello.3. A FASE DE OPOSICIÓN constará de 3 exercicios de carácter obrigatorio e eliminatorio para todas as persoas aspirantes, sen prexuízo da proba específica de coñecemento de lingua galega (1.º exercicio da fase de oposición), que só será obrigatoria para os/as aspirantes que non teñan acreditado estar en posesión do nivel de coñecemento de galego requirido na base terceira (CELGA 4, ou equivalente), e na que os/as aspirantes serán cualificados como apto/a ou non apto/a. Os/as aspirantes que non acrediten posuír o nivel de coñecemento de galego requirido ou que, alternativamente, non teñan sido declarados aptos/as na proba específica de galego, serán eliminados do proceso selectivo. Os/as aspirantes que non superen algún dos exercicios obrigatorios da fase de oposición non poderán realizar os exercicios seguintes, e quedarán eliminadas/os do proceso selectivo. Para poder superar o proceso selectivo e, polo tanto, optar á cobertura da vacante convocada, as/os aspirantes deberán ter superado todos os exercicios da oposición que lle resultan obrigados; de non ser así, e non existir ningún aspirante que teña superado a fase de oposición, poderase declarar deserta. En todo caso, non se poderán declarar como seleccionados e ser nomeados un número de aspirantes superior ao de prazas convocadas. Dende a total conclusión dun exercicio/proba ata o comezo do seguinte deberá transcorrer un prazo mínimo de setenta e dúas horas e un máximo de corenta e cinco días naturais. Os exercicios dos que constará a oposición serán os seguintes: Primeiro exercicio. –Unicamente obrigatorio para as persoas aspirantes que non teñan acreditado estar en posesión, ou en condicións de obtelo antes do remate do prazo de presentación de instancias, do nivel de coñecemento de galego requirido na base terceira (CELGA 4, ou equivalente). Este exercicio consistirá en traducir do castelán ao galego, nun tempo máximo de 30 minutos e sen axuda de dicionario, un texto facilitado polo Tribunal inmediatamente antes de celebrarse a proba; que resultará acorde ás características funcionais da vacante convocada, e na que se deberá demostrar unha competencia similar á esixida para obter o certificado de lingua galega requirido na convocatoria (CELGA 4). Correspondéndolle ao tribunal determinar o nivel de coñecementos esixido para acadar o resultado de “apto/a”; quedando eliminados do proceso selectivo aqueles/as aspirantes que non acaden a dita cualificación. Esta proba cualificará ás persoas aspirantes como apta ou non apta. As persoas que non obteñan a cualificación de aptas nesta proba específica ou que, alternativamente, non teñan acreditado posuír o CELGA 4 (ou equivalente), quedarán eliminadas do proceso selectivo. Segundo exercicio. –ste exercicio, de carácter obrigatorio e eliminatorio para todas as persoas aspirantes, consistirá na resolución por escrito, nun tempo máximo de dúas horas (120 minutos), dun cuestionario tipo test de 90 preguntas (e 8 de reserva) con 3 respostas alternativas, das que só unha será a correcta, e que gardarán relación coas materias comprendidas no temario que figura no anexo Ii Bloques 1 e 2 As preguntas de reserva deberán ser contestadas polos aspirantes e utilizaranse para substituír aquelas preguntas do exame inicial que, de ser o caso, fosen anuladas polo tribunal, previo acordo motivado ao respecto. Neste suposto, a pregunta anulada do exame inicial terase por non formulada e será substituída pola primeira pregunta de reserva, e así sucesivamente no caso de que houbera mais dunha anulación. O cuestionario será determinado polo Tribunal inmediatamente antes da realización do mesmo. A proba cualificarase de 0 a 10 puntos, debéndose obter unha puntuación mínima de 5 puntos para superalo, correspondendo ao tribunal determinar o número mínimo de preguntas acertadas necesario para alcanzar a dita puntuación, que non terá por que corresponderse necesariamente co 50% das preguntas acertadas, e para o que se terá en conta que por cada tres (3) respostas incorrectas se descontará unha (1) correcta. Terceiro exercicio. –Este exercicio, de carácter obrigatorio e eliminatorio para todas as persoas aspirantes que teñan superado os exercicios obrigatorios previos, consistirá na resolución por escrito, nun tempo máximo de dúas horas (120 minutos), dun máximo de dez preguntas de extensión curta ou axeitada ao tempo de realización do exame, nas que se formularán por parte do tribunal cuestións/supostos relacionadas coas materias comprendidas no temario que figura no anexo II Bloques 1 e 2. O contido da dita proba será determinado polo tribunal inmediatamente antes da realización do mesmo. A proba cualificarase de 0 a 10 puntos, debéndose obter unha puntuación mínima de 5 puntos para superalo, correspondendo ao tribunal determinar cal é o nivel de coñecementos necesario para alcanzar dita nota mínima, que non terá por que corresponderse necesariamente co 50% das preguntas acertadas. Cuarto exercicio. –Este exercicio, de carácter obrigatorio e eliminatorio para todas as persoas aspirantes que teñan superado os exercicios obrigatorios previos, consistirá en desenvolver, nun tempo máximo de tres horas ( 180 minutos), unha proba de tipo práctico, relacionada co contido funcional e tarefas propios da vacante convocada e que se corresponderá, a súa vez, coas materias comprendidas no temario que figura no anexo II; e na que se plantearán, por parte do tribunal, un ou varios supostos/cuestións prácticas que deberán ser resolta en forma de informe-proposta ao respecto. O contido da dita proba será determinado polo tribunal inmediatamente antes da realización do mesmo. A proba cualificarase de 0 a 10 puntos, debéndose obter unha puntuación mínima de 5 puntos para superalo, correspondendo ao tribunal determinar cal é o nivel de coñecementos necesario para alcanzar dita nota mínima. En todo caso, o tribunal valorará a capacidade de análise, a sistemática no planteamento, a formulación de conclusións, os coñecementos e, no seu caso, a adecuada interpretación da normativa aplicable ao caso concreto e a explicación razoada dos coñecementos teóricos no desenvolvemento e resolución dos supostos prácticos concretos. As puntuacións obtidas polas persoas aspirantes serán as medias aritméticas das cualificacións outorgadas por cada membro do tribunal. As puntuacións/cualificacións resultantes da corrección dos diferentes exercicios da fase de oposición faranse públicas no taboleiro de anuncios do Concello e na páxina web municipal. Os/as aspirantes disporán dun prazo de cinco (5) días hábiles para formular reclamacións/alegacións ao respecto dos resultados e cualificacións obtidos, contados a partir do día seguinte á súa publicación no taboleiro de anuncios e páxina web municipais. Á vista das reclamacións que se presenten, e no caso de ser estimadas polo Tribunal, realizaranse as oportunas correccións nas puntuacións, publicándose a puntuación definitiva no taboleiro de anuncios e páxina web municipais.4. A puntuación final do proceso selectivo obterase sumando as puntuacións acadadas na fase de oposición na de concurso; suma final que só procederá nos casos dos/as aspirantes que teñan superado todos os exercicios/probas obrigatorios da fase de oposición. Nos supostos de empate entre as puntuacións totais finais de dous ou máis aspirantes, este resolverase tendo en conta a maior puntuación obtida na fase de oposición. E de persistir o empate, este resolverase por sorteo, realizado ante o Tribunal e presenza de todas as persoas aspirantes que así o desexen.5. En todo o non previsto na presente base estarase ao disposto, ao efecto, nas Bases Xerais (véxase a base sétima). 6. Para a realización do cuarto exercicio da oposición o/as aspirantes poderán facer uso de textos legais, en soporte papel, non comentados. En todo caso, non será preciso que o/as aspirantes acheguen copia do PXOM de Fene, xa que, de ser preciso para a resolución de calquera exercicio, o material ao respecto será facilitado polo tribunal. OITAVA.–FINALIZACIÓN DO PROCESO SELECTIVO. NOMEAMENTO E TOMA DE POSESIÓN.1. Finalizado o concurso-oposición, o Tribunal fará pública a relación de persoas aspirantes aprobadas (entendo por tales as que teñan superado todos exercicios/probas da fase de oposición que lle resulten obrigatorias), por orde de puntuación final, no taboleiro de anuncios do Concello e na páxina web municipal; e simultaneamente elevará a dita relación á Alcaldía, para que resolva o nomeamento da persoa que tivera acadado a maior puntuación (ou que, en caso de empate e trala aplicación do sistema de desempate sinalado na base anterior, resultara o primeiro), que será obxecto publicación no BOP e no DOG (así como no taboleiro de anuncios e web municipais). En todo caso, o Tribunal non poderá propoñer o nomeamento e acceso á condición de persoal funcionario de carreira dun número de aspirantes aprobados superior ao de prazas convocadas. Non obstante o anterior, sempre que o Tribunal teña proposto o nomeamento de igual número de aspirantes que de prazas convocadas, na proposta tamén figurará unha relación complementaria, por orde descendente da puntuación acadada, daqueles aspirantes que aínda que non teñan sido propostos para o nomeamento tiveran superado todos exercicios e probas obrigatorias da fase de oposición. Esta relación/listaxe conformará, a súa vez, a bolsa de emprego que creará coa finalidade e nos termos sinalados na base novena; e á que tamén se acudirá, segundo a orde/prelación resultante da puntuación acadada no proceso selectivo, para os supostos de imposibilidade do nomeamento e/ou toma de posesión/incorporación do/a aspirante inicialmente seleccionado para a cobertura da vacantes convocada (xa sexa por renuncia ou ben polo incumprimento dos prazos, requisitos e/ou requirimentos documentais previstos ao efecto). 2. No prazo de vinte días naturais contados dende o seguinte a aquel no que se teña publicado a relación de aprobados/as, a persoas aspirante proposta para a súa selección e nomeamento deberá presentar no Rexistro Xeral do Concello ou na forma establecida no artigo 16 da lei 39/2015, do 1 de outubro, do procedemento administrativo común das administracións públicas (coa excepción establecida na súa disposición final sétima), os seguintes documentos acreditativos das condicións de capacidade e demais requisitos esixidos na convocatoria: a) Declaración responsable de non estar separada/o mediante expediente disciplinario do servizo de calquera das administracións públicas ou dos órganos constitucionais ou estatutarios das comunidades autónomas, nin atoparse en inhabilitación absoluta ou especial para emprego ou cargo público por resolución xudicial, cando se trate de acceder ao corpo ou escala de funcionarios/as do que a persoa tivera sido separada ou inhabilitada. b) Certificado médico oficial asinado por un colexiado en exercicio no que conste expresamente que se posúe a capacidade funcional (capacidades e aptitudes físicas e psíquicas) necesaria para o desempeño das funcións e tarefas da praza á que se accede. c) Declaración responsable de non acharse incurso/a en causa algunha de incapacidade ou incompatibilidade de conformidade coa lexislación vixente e referida ao momento da súa toma de posesión. d) Número de afiliación á seguridade social. e) Acreditación documental da conta bancaria na que se farían os seus ingresos nominais. Se no prazo e forma antes indicados (agás nos casos de forza maior debidamente motivados, que serán obxecto de apreciación e estimación discrecional e potestativa por parte da Alcaldía) a persoa proposta para a súa selección e nomeamento non presentaran a documentación requirida, ou da mesma se deducira que non reúnen os requisitos esixidos, non poderán ser nomeada e entenderase renuncia/desestimento dos seus dereitos inherentes; e isto sen prexuízo das responsabilidades nas que, de ser o caso, puideran incorrer por falsidade. E a Alcaldía proporá e resolverá, con arranxo á orde de prelación resultante da puntuación acadada no proceso selectivo, o nomeamento dun/dunha integrante da relación complementaria de aspirantes que tiveran superado todas os exercicios obrigados da fase de oposición (e que, segundo o exposto anteriormente, conformarían a bolsa de emprego derivada de cada convocatoria). 3. Cumpridos os requisitos precedentes, a Alcaldía resolverá o nomeamento da/o aspirante proposta/o, que deberá tomar posesión/incorporarse na data sinalada ao efecto e, en todo caso, no prazo máximo dun mes dende o día seguinte ao da publicación da dita resolución de nomeamento no BOP (resolución de nomeamento que tamén será obxecto de publicación no DOG, así como no taboleiro de anuncios e páxina web municipais); de tal xeito que a súa eficacia estará condicionada/supeditada á posterior e efectiva toma de posesión/incorporación, no prazo sinalado. De non cumprir co dito prazo de toma de posesión/incorporación, sen existir causa xustificada (casos de forza maior, debidamente motivados, que serán obxecto de apreciación e estimación discrecional e potestativa por parte da Alcaldía), entenderase que renuncia/desiste dos seus dereitos inherentes, deixando sen efectos a resolución de nomeamento previa. E a Alcaldía proporá e resolverá, con arranxo á orde de prelación resultante da puntuación acadada no proceso selectivo, o nomeamento dun/dunha integrante da relación complementaria de aspirantes que tiveran superado todas os exercicios obrigados da fase de oposición (e que, segundo o exposto anteriormente, conformarían a bolsa de emprego derivada de cada convocatoria). NOVENA.–BOLSA DE EMPREGO. Xunto coa resolución de nomeamento do/a aspirante seleccionado ao abeiro desta convocatoria, tamén se procederá á aprobación dunha bolsa de emprego; que estará conformada polos/as aspirantes finalmente non seleccionados, pero que tiveran superado todas as probas/exercicios obrigatorios da fase oposición, e configurada por orde descendente das puntuacións acadas no proceso selectivo (nos supostos de empate, aplicarase o criterio de desempate fixado na base sétima). Esta bolsa terá por obxecto habilitar unha listaxe de aspirantes á que se acudirá, nos supostos legais procedentes e con arranxo ás modalidades de emprego (funcionariais/laborais) correspondentes, para futuras e xustificadas incorporacións de persoal temporal con equivalente condición profesional á do seleccionado neste convocatoria e proceso selectivo. A súa creación, vixencia, funcionamento e xestión rexerase polas normas sinaladas, ao efecto, nas Bases Xerais (véxase a base decimo segunda). DÉCIMA.–NORMAS FINAIS.1. A persoa aspirante finalmente seleccionada e nomeada para a cobertura da vacante convocada quedará suxeita, dende o momento da súa toma de posesión, ao réxime legal de incompatibilidades do persoal ao servizo das administracións públicas vixente e aplicable en cada momento.2. Para todo o non especificamente previsto nos diferentes apartados das presentes bases estarase ao disposto, segundo o que proceda, nas referidas Bases Xerais (BOP de 1 de outubro de 2020), así como na normativa de aplicación correspondente.3. Mediante Resolución da alcaldía ditaranse as normas e instrucións precisas para o desenvolvemento do proceso selectivo que poidan resultar necesarias por motivos de prevención e saúde pública derivados da pandemia da COVID-19. DÉCIMO PRIMEIRA.–RÉXIME DE RECURSOS. A resolución aprobatoria desta convocatoria e bases reguladoras, e cantos actos administrativos se deriven delas, así como das actuacións do tribunal, poderán ser impugnados, polos interesados, tanto en vía administrativa como contenciosa, na forma e prazos establecidos pola Lei do procedemento administrativo común das administracións públicas, a Lei reguladora da xurisdición contencioso-administrativa ou aqueloutra normativa concordante e/ou vixente ao respecto. ANEXO I MODELO DE SOLICITUDE DE PARTICIPACIÓN “Sr. alcalde do Concello de Fene D./D.ª _____________________________________________________________________, de _____ anos, con DNI _______________________ e domicilio en __________________________________________________, n.º ____, piso ____, C. P. ___________, da localidade _________________________, con teléfono __________________, e correo electrónico _________________________________ EXPOÑO: I. Que desexo participar na CONVOCATORIA E PROCESO SELECTIVO PARA A COBERTURA EN QUENDA LIBRE, E MEDIANTE PERSOAL FUNCIONARIO DE CARREIRA, DUNHA VACANTE DE TÉCNICO/A DE ADMINISTRACIÓN XERAL INCLUÍDA NA OEP DO CONCELLO DE FENE DO ANO 2018 II. Que declaro, baixo a miña responsabilidade, reunir todos os requisitos esixidos para poder participar do antedito proceso selectivo (referidos á data de finalización do prazo sinalado para a presentación desta solicitude), segundo o previsto nas súas bases reguladoras, que coñezo e acepto; declarando, asemade, a veracidade do que aquí expoño, así como dos datos que figuran nesta instancia, comprométome a xustificalo documentalmente cando así sexa requirido, e nos termos do disposto nas propias bases reguladoras. Polo exposto, SOLICITO: Ser admitido/a no dito proceso selectivo; achegando, para estes efectos, e con arranxo ao disposto na base cuarta das bases específicas reguladoras do mesmo, a seguinte documentación:  Copia do DNI, pasaporte ou documento de identificación equivalente e acreditativo da miña identidade e nacionalidade.  Copia do título (ou certificado acreditativo equivalente) acreditativo/xustificativo de estar en posesión, ou en condicións de obtelo antes do remate do prazo de presentación de instancias, do título requirido para participar na convocatoria e proceso selectivo, segundo o disposto ao efecto no apartado d) da base terceira das presentes bases.  Copia de documento acreditativo de estar en posesión, ou en condicións de obtelo antes do remate do prazo de presentación de solicitudes, do CELGA 4 (ou equivalentes), segundo o disposto, ao efecto, no apartado f) da base terceira das presentes bases,  Si ____  Non ____  Como aspirante coa condición legal de persoa con discapacidade achego certificación/documentación acreditativa de dita condición, e da súa compatibilidade coa funcións e tarefas propias da vacante convocada, nos termos do previsto, ao efecto, no apartado 2 da base cuarta das bases reguladoras.  Si ____  Non ____ E solicito adaptación/axustes para o desenvolvemento do proceso selectivo  Si ____ (Achego xunto con esta instancia necesidades específicas de adaptación/axustes solicitadas).  Non ____  Relación dos méritos alegados para a súa valoración na fase de concurso, segundo a orde fixada na base sétima, acompañada da documentacións acreditativa/xustificativa dos mesmos. Fene, a. de. de 2020” ANEXO II TEMARIO BLOQUE 1: 1.–A Constitución Española de 1978. Estrutura. Valores superiores do ordenamento constitucional. Os principios fundamentais da Constitución: a soberanía, a división de poderes, a representación política, a participación política. A reforma constitucional.2.–Dereitos e liberdades establecidos na Constitución. Especial referencia aos dereitos fundamentais e ás liberdades públicas. Garantías e tutela dos dereitos e liberdades. A suspensión de dereitos.3.–A “Constitución económica”: significado e contido. Os principios reitores da política social e económica: natureza xurídica; os dereitos derivados dos principios reitores.4.–As Cortes Xerais: composición, organización e funcionamento. Funcións; especial referencia á función lexislativa.5.–O Goberno: Composición. Procedemento do nomeamento e cesamento. As funcións constitucionais do Goberno: A función normativa; a función política; a función administrativa 6.–Órganos de control da Administración: O Tribunal de Contas e o Defensor do Pobo.7.–O Poder Xudicial. A regulación constitucional da Xustiza. A Lei orgánica do poder xudicial e a Lei planta xudicial. O Consello Xeral do Poder Xudicial: designación, organización e funcións. A organización da Administración de Xustiza en España: ordes xurisdicionais, clasesde órganos xurisdicionais e as súas funcións. Conflitos de xurisdición e competencia.8.–O Tribunal Constitucional na Constitución e na súa Lei orgánica. Composición, designación, organización e funcións. O sistema español de control da constitucionalidade das leis.9.–A administración pública na Constitución. A administración pública: concepto. A administración instrumental. Os organismos públicos. Os organismos autónomos e entidades públicas empresariais. As sociedades mercantís e fundacións públicas. A regulación das administracións públicas na lexislación de procedemento administrativo común das administracións públicas e na de réxime xurídico do sector público. A Administración electrónica. As relacións interadministrativas e os seus principios.10.–A Administración Xeral do Estado. A Lei de organización e funcionamento da Administración Xeral do Estado e a súa normativa de desenvolvemento. A estrutura por departamentos e os órganos superiores. A organización territorial da Administración Xeral do Estado. Os Delegados e Subdelegados do Goberno. O Consello de Estado.11.–A organización territorial do Estado na Constitución. O Estado das Autonomías. Organización básica das Comunidades Autónomas. O proceso estatuínte: os Estatutos de Autonomía. A organización política e administrativa das Comunidades Autónomas. A reforma dos Estatutos de Autonomía.12.–O sistema de distribución de competencias entre o Estado e as Comunidades Autónomas. As relacións entre o Estado e as Comunidades Autónomas. Xurisprudencia constitucional.13.–As fontes do ordenamento xurídico español. A Lei. Concepto e caracteres. As leis estatais. Leis ordinarias e orgánicas. Normas do gobernó con forza de lei. Os tratados internacionais como norma de dereito interno. As relacións entre o ordenamento estatal e os ordenamentos autonómicos. Leis estatais e autonómicas. Lexislación básica, bases, lexislación e execución.14.–O regulamento. A potestade regulamentaria: formación e fundamento. Distinción de figuras afíns. As relacións entre lei e regulamento.15.–Orixe e evolución da Unión Europea. Organización institucional da Unión Europea: composición e competencias. O Comité das Rexións. O Congreso de Poderes Locais e Rexionais de Europa.16.–O Dereito da Unión Europea: principios informadores. Fontes: Tratados e dereito derivado. As diretivas e os regulamentos comunitarios. As decisións, recomendacións e ditames. Posición dos tratados internacionais e do dereito da Unión Europea no sistema de fontes: principios de efecto directo, primacía e subsidiariedade.17.–A autonomía local. Antecedentes históricos e doutrinais. A autonomía local na Constitución: especial referencia á doutrina da garantía institucional. Contido subxectivo, obxectivo e institucional da autonomía local na Constitución e no dereito básico estatal. Especial referencia ao marco de competencias das entidades locais. BLOQUE 2: 18.–Os conceptos de administración pública e o dereito administrativo. O sometemento da administración ao dereito. O principio de legalidade. As potestades administrativas e os conceptos xurídicos indeterminados. Límites da discrecionalidade. Control xudicial da discrecionalidade. A desviación de poder. O exercicio da potestade normativa. Os principios de boa regulación. A planificación e avaliación normativa. A participación dos cidadáns. A memoria de análise de impacto normativo.19.–O ordenamento xurídico-administrativo: o dereito administrativo: concepto e contidos. O dereito administrativo básico ditado en virtude do artigo 149.1.18 da Constitución. As fontes do dereito administrativo. O regulamento: titularidade da potestade regulamentaria. Ámbito material do regulamento. O procedemento de elaboración dos regulamentos. Eficacia do regulamento. Límites aos regulamentos. Control dos regulamentos ilegais e efectos da súa anulación.20.–As persoas ante a actividade da administración: dereitos e obrigas. O interesado: concepto, clases, capacidade de obrar e representación. A identificación dos interesados e os seus dereitos e intereses lexítimos no procedemento. As situacións xurídicas do interesado.21.–A transparencia da actividade pública. Publicidade activa. O dereito de acceso á información pública. A protección dos datos de carácter persoal e a garantía dos dereitos dixitais.22.–O acto administrativo. Concepto. Elementos. Clases. Requisitos: a motivación e a forma. A eficacia dos actos administrativos: o principio de autotutela declarativa. Condicións. A aprobación por outra administración. A demora e retroactividade da eficacia. A notificación: contido, prazo e práctica en papel e a través de medios electrónicos. A notificación infrutuosa. A publicación.23.–A invalidez do acto administrativo. Supostos de nulidade de pleno dereito e anulabilidade. O principio de conservación do acto administrativo. A revisión de actos e disposicións pola propia Administración: supostos. A acción de nulidade, procedemento, límites. A declaración de lesividade. A revogación de actos. A rectificación de erros materiais ou de feito.24.–Disposicións xerais sobre o procedemento administrativo. Os medios electrónicos aplicados ao procedemento administrativo común. A iniciación do procedemento: clases, emenda e mellora de solicitudes. Presentación de solicitudes, escritos e comunicacións. Os rexistros administrativos. A adopción de medidas provisionais. O tempo no procedemento. Termos e prazos: cómputo, ampliación e tramitación de urxencia. Ordenación e tramitación do procedemento. Instrución: intervención dos interesados, proba e informes. A tramitación simplificada do procedemento administrativo común.25.–Terminación do procedemento. A obriga de resolver. Contido da resolución expresa: principios de congruencia e de non agravación da situación inicial. A terminación convencional. A falta de resolución expresa: o réxime do silencio administrativo. A desistencia e a renuncia. A caducidade.26.–A coacción administrativa: o principio de autotutela executiva. A execución forzosa dos actos administrativos: os seus medios e principios de utilización. A coacción administrativa directa. A vía de feito.27.–Recursos administrativos: principios xerais. Actos susceptibles de recurso administrativo. Regras xerais de tramitación dos recursos administrativos. Clases de recursos. Procedementos substitutivos dos recursos administrativos: conciliación, mediación e arbitraxe. A xurisdición contencioso-administrativa.28.–As formas de actividade administrativa. A iniciativa económica pública e os servizos públicos. A remunicipalización dos servizos públicos. A actividade de policía: a autorización administrativa previa e outras técnicas autorizatorias tras a directiva 2006/123/CE, do Parlamento e do Consello de 12 de decembro de 2006, relativa aos servizos no mercado interior. Transposición ao dereito interno da directiva 2006/123/CE, do Parlamento e do Consello de 12 de decembro de 2006, relativa aos servizos no mercado interior. A actividade de fomento: as súas técnicas.29.–A potestade sancionadora: concepto e significado. Principios do exercicio da potestade sancionadora. O procedemento sancionador e as súas garantías. Medidas sancionadoras administrativas. Especial referencia á potestade sancionadora local.30.–A expropiación forzosa. Suxeitos, obxecto e causa. O procedemento xeral. Garantías xurisdicionais. A reversión expropiadora. Tramitación de urxencia. Referencia ás singularidades procedimentais.31.–A responsabilidade da administración pública: caracteres. Os presupostos da responsabilidade. Danos resarcibles. A acción de responsabilidade. Especialidades do procedemento administrativo en materia de responsabilidade. A responsabilidade patrimonial das autoridades e do persoal ao servizo das Administracións públicas.32.–Os contratos do sector público: Obxecto e ámbito de aplicación da Lei de Contratos do Sector Público. Delimitación dos tipos contractuais. Contratos administrativos e contratos privados. Os contratos menores.33.–Disposicións xerais sobre a contratación do sector público: racionalidade e consistencia, liberdade de pactos e contido mínimo do contrato, perfección e forma do contrato. Normas específicas de contratación pública nas entidades locais.34.–As partes nos contratos do sector público. Órgano de contratación; o Perfil de Contratante. Capacidade e solvencia do empresario. Prohibicións. Clasificación. Obxecto, presuposto base de licitación, valor estimado, prezo do contrato e a súa revisión. Garantías esixibles na contratación do sector público.35.–Preparación dos contratos das Administracións Públicas: expediente de contratación e as súas clases; pregos de cláusulas administrativas particulares e de prescricións técnicas. Normas xerais e procedementos de adxudicación dos contratos das Administracións Públicas.36.–Formalización dos contratos. Efectos, execución, modificación, cumprimento, suspensión e extinción dos contratos administrativos. Prerrogativas da Administración pública nos contratos administrativos. Cesión e subcontratación.37.–Os bens das Entidades Locais. Normativa aplicable. Clases. Bens de dominio público. Bens patrimoniais. Inventario de bens.38.–O dominio público: Concepto e natureza. Clasificacións; en especial o demanio natural. Os elementos do dominio público: Suxeitos, obxecto e destino. Afectación, desafectación, mutacións demaniais. Réxime xurídico do dominio público: Inalienabilidade, inembargabilidade, imprescriptibilidade. Utilización de bens de dominio público: réxime xeral das autorizacións e concesións demaniais. Referencia ao réxime sancionador.39.–Bens e dereitos patrimoniais: aproveitamento e explotación. Principios de xestión patrimonial. Adquisición, arrendamento, alleamento e cesión de bens e dereitos patrimoniais.40.–Réxime de facultades e prerrogativas das Entidades Locais en relación cos seus bens: especial referencia á investigación, deslinde e desafiuzamento administrativo. Dominios públicos especiais. Regulación relativa a augas, montes, minas, estradas e costas.41.–O réxime local: significado e evolución histórica. A Administración local na Constitución e nos Estatutos de Autonomía. A Carta europea da autonomía local. O principio de autonomía local: significado, contido e límites. Clases de entidades locais.42.–As fontes do dereito local. Regulación básica do Estado e normativa das comunidades autónomas en materia de réxime local. A incidencia da lexislación sectorial sobre o réxime local. A potestade normativa das entidades locais: regulamentos e ordenanzas. Procedemento de elaboración. O regulamento orgánico. Os bandos.43.–O municipio: concepto e elementos. Alteracións de termos municipais. Lexislación básica e autonómica. A poboación municipal. O padrón de habitantes. O estatuto dos veciños. Dereitos dos estranxeiros.44.–A organización municipal. Órganos necesarios: Alcalde, Tenentes de Alcalde, o Pleno e a Xunta de Goberno Local. Órganos complementarios: Comisións Informativas e outros órganos. Municipios de gran poboación: municipios de aplicación, organización e funcionamento dos órganos municipais necesarios e de xestión económica-financeira. Os grupos políticos e os concelleiros non adscritos. A participación veciñal na xestión municipal. O Concello aberto. Outros réximes especiais.45.–As competencias municipais: sistema de determinación. Competencias propias, delegadas e distintas das propias. A sustentabilidade financeira da facenda local como presuposto do exercicio das competencias. Os convenios sobre o exercicio de competencias e servizos municipais. Os servizos mínimos. A reserva de servizos.46.–A provincia como entidade local. Organización e competencias. A cooperación municipal e a coordinación na prestación de determinados servizos. As relacións entre as comunidades autónomas e as Deputacións provinciais. Réximes especiais. As illas: os Consellos e Cabidos insulares. Outras entidades locais. Lexislación básica e autonómica. Entidades locais de ámbito inferior ao municipio. As comarcas. As mancomunidades de municipios. As áreas metropolitanas. Sociedades interadministrativas. Os consorcios: réxime xurídico.47.–O sistema electoral local. Causas de inelixibilidade e incompatibilidade. Elección dos concelleiros e alcaldes. Elección de deputados provinciais e presidentes. Elección de conselleiros e presidentes de Cabidos e Consellos insulares. A moción de censura e a cuestión de confianza no ámbito local. O recurso contencioso-electoral. O estatuto dos membros electivos das corporacións locais.48.–Réxime de sesións e acordos dos órganos de Goberno local. Actas, certificacións, comunicacións, notificacións e publicación dos acordos. Réxime de suspensión e impugnación dos actos e acordos locais por outras administracións públicas.49.–A administración electrónica: Marco legal aplicable. Instrumentos para o acceso electrónico ás Administracións Públicas: Sedes electrónicas, canles e puntos de acceso, identificación e autenticación. A xestión electrónica dos procedementos administrativos: rexistro de documentos, comunicacións e notificacións electrónicas. Esquema Nacional de Seguridade. Esquema Nacional de Interoperatividade. Instrumentos para a cooperación entre Administracións Públicas en materia de Administración Electrónica.50.–Instrumentos de ordenación territorial. As relacións entre o urbanismo e a ordenación do territorio. A Lei 1/2021 de ordenación do territorio de Galicia. As Directrices de Ordenación do Territorio e o Plan de Ordenación do Litoral. A Lei 3/2016, do 1 de marzo, de medidas en materia de proxectos públicos de urxencia ou de excepcional interese: obxectivos.51.–Lexislación estatal do solo: Disposicións xerais. Bases do réxime do solo. As situacións básicas do solo e as clasificacións urbanísticas. O Real decreto lexislativo 7/2015, polo que se aproba o Texto refundido da lei do solo e rehabilitación urbana.52.–A Lei 2/2016, do 10 de febreiro, do solo de Galicia: obxectivos e principios xerais. Clases e categorías de solo. Aspectos da función urbanística. O Decreto 143/2016, do 22 de setembro, polo que se aproba o Regulamento da lei 2/2016, do 10 de febreiro, do solo de Galicia Réxime urbanístico da propiedade do solo: principios xerais. Clasificación. Réxime xurídico do solo rústico. Réxime xurídico do solo urbano. Réxime xurídico do solo urbanizable. Réxime xurídico do solo de núcleo rural.53.–O planeamento urbanístico na normativa urbanística galega. Os instrumentos de ordenación urbanística. Disposicións xerais sobre o planeamento, sostibilidade e calidade. O plan xeral de ordenación municipal. O Plan Básico Autonómico. Os plans básicos municipais. O planeamento de desenvolvemento. Estudios polo miúdo. O planeamento especial. Os catálogos. Elaboración e aprobación de plans. Efectos da aprobación. Iniciativa e colaboración dos particulares. Publicidade, vixencia e efectos da aprobación dos plans. Modificación e revisión de plans. Usos e obras provisionais. Normas de aplicación directa na normativa urbanística galega.54.–Execución do planeamento. Presupostos da execución. O principio de equidistribución e as súas técnicas. Sistemas de actuación: elección do sistema. O proxecto de urbanización. Supostos indemnizatorios. Peculiaridades das expropiacións urbanísticas.55.–A intervención na edificación e uso do solo: Licenzas urbanísticas e comunicacións previas. Actos suxeitos e exentos e o seu réxime xurídico. As ordes de execución. Deberes de conservación e réxime da declaración de ruína. A Lei 1/2019, do 22 de abril, de rehabilitación e de rexeneración e renovación urbanas de Galicia.56.–Réxime xurídico dos instrumentos de intervención administrativa aplicables á instalación e apertura de establecementos e ao exercicio de actividades económicas en Galicia. O réxime de control dos espectáculos públicos e actividades recreativas. A Lei 9/2013, do emprendemento e da competitividade de Galicia e o Regulamento único de regulación integrada de actividades económicas e apertura de establecementos, aprobado polo Decreto 144/2016. A Lei 10/2017, do 27 de decembro, de espectáculos públicos e actividades recreativas de Galicia. Licenzas de actividades, comunicacións previas e declaracións responsables. Cambios de titularidade.57.–A protección da legalidade urbanística: obras e usos sen licenza ou comunicación previa en curso de execución, obras rematadas sen título habilitante ou sen axustarse ao título. Outros actos sen licenza ou sen comunicación previa. Particularidades da protección da legalidade en solo rústico e en zonas verdes, espazos libres, dotacións e equipamentos públicos. Suspensión e revisión de licenzas. As declaracións de ineficacia. Infraccións e sancións urbanísticas.58.–A protección da paisaxe de Galicia. A protección e acceso dos bens de interese cultural. Réxime específico de protección dos bens catalogados. Os camiños de Santiago. Bens culturais específicos.59.–Lexislación en materia de estradas. A Lei 37/2015 de estradas. Disposición xerais. Uso e defensa das estradas. Travesías e tramos urbanos. Réxime de usos e autorizacións. A Lei 8/2013 de estradas de Galicia e o seu regulamento: Disposición xerais; Protección do dominio público viario; Réxime de usos e autorizacións.60.–Lexislación en materia de augas. Dominio público hidráulico e as súas zonas de protección (servidumes e outras limitacións). A súa incidencia no urbanismo.61.–Lexislación en materia de costas. Dominio público marítimo-terrestre e as súas zonas de protección (servidumes e outras limitacións). A súa incidencia no urbanismo.62.–O emprego público. Marco legal estatal e autonómico aplicable. O emprego público local: Réxime legal específico. Persoal ao servizo das administración públicas. Clases de persoal. Adquisición e perda da relación de servizo.63.–O dereito do traballo: As fontes do dereito do traballo. O principio de xerarquía normativa. Aplicación da normativa laboral ao emprego público; réxime de aplicación ao persoal laboral ao servizo da administración local, en xeral, e da galega, en particular.64.–O contrato de traballo: Concepto. Natureza. Suxeitos. Forma. Contido e réxime xurídico. Modalidades do contrato de traballo. A duración do contrato de traballo. Modificación, suspensión e extinción; supostos, procedemento e efectos.65.–O acceso ao emprego público: Principios, requisitos e sistemas selectivos: a oposición, o concurso e o concurso oposición. Selección de funcionarios interinos, persoal laboral temporal, persoal eventual e directivo: Supostos, procedemento e limitacións.66.–Dereitos e deberes dos empregados públicos. Políticas de igualdade e contra a violencia de xénero nas administracións públicas. Código de conduta. O dereito á carreira profesional dos empregados públicos locais: Marco Legal aplicable. Obxecto. Modalidades de carreira profesional. Particularidades do persoal laboral. Réxime aplicable ao persoal ao servizo da administración local, en xeral, e da galega, en particular 67.–Os dereitos retributivos do empregados públicos. Marco legal, estrutura, criterios e limitacións aplicables con carácter básico ao persoal de todas as administración públicas. Particularidades do persoal laboral.68.–Xornada de traballo, permisos, licenzas e vacacións dos empregados públicos. Particularidades do persoal laboral. Réxime aplicable ao persoal ao servizo da administración local, en xeral, e da galega, en particular. Particularidades do persoal laboral.69.–A mobilidade administrativa e a provisión de postos. Particularidades do persoal laboral. Réxime aplicable ao persoal ao servizo da administración local, en xeral, e da galega, en particular.70.–Situacións administrativas, incompatibilidades e responsabilidades disciplinarias dos empregados públicos. Particularidades do persoal laboral. Réxime aplicable ao persoal ao servizo da administración local, en xeral, e da galega, en particular. O réxime de responsabilidade civil, penal e patrimonial dos empregados públicos.71.–Instrumentos de ordenación do persoal/rrhh: Relacións de postos de Traballo, Plantillas de Persoal, Ofertas de Emprego Público e Plans de ordenación de rrhh e aqueloutros. Definición, finalidade, estrutura, contidos mínimos e procedemento de aprobación e modificación. Particularidades no ámbito da Administración local de Galicia.72.–A negociación colectiva no ámbito da administración pública. Marco legal. Ámbitos de negociación. Lexitimación negocial. Órganos competentes. Materias de obrigada negociación. Procedementos de negociación. Réxime aplicable ao persoal ao servizo da administración local, en xeral, e da galega, en particular.73.–Os convenios colectivos. Marco legal. Concepto, obxecto e natureza. Procedemento de elaboración, modificación e denuncia. Duración e vixencia. Contidos mínimos. Réxime aplicable ao persoal ao servizo da administración local, en xeral, e da galega, en particular. O Convenio Colectivo do persoal laboral ao servizo do Concello de Fene.74.–Acordos e pactos do persoal funcionario: Concepto, obxecto e natureza. Marco legal. Procedemento de elaboración e modificación. Contidos. Réxime aplicable ao persoal ao servizo da administración local, en xeral, e da galega, en particular. Acordo regulador das condicións laborais do persoal funcionario ao servizo do Concello de Fene.75.–Representación de persoal funcionario e laboral ao servizo da administración pública: Marco legal. Órganos representación, competencias, facultades, dereitos e garantías. Procedemento de elección. Réxime aplicable ao persoal ao servizo da administración local, en xeral, e da galega, en particular.76.–O dereito á actividade sindical. Marco legal. Dereitos, garantías e forma de exercicio. Réxime aplicable ao persoal ao servizo da administración local, en xeral, e da galega, en particular.77.–A Seguridade Social. Entidades Xestoras e Servicios comúns. Réxime xeral e rexímenes especiais. Acción protectora do réxime xeral.78.–Seguridade e hixiene no traballo: A Lei de Prevención de Riscos Laborais. Actuacións das administracións públicas; competencias. Dereitos e obrigacións das persoas traballadoras e empresarias en materia de prevención. Os servizos de prevención de riscos. Participación do/as traballadore/as.79.–Real decreto lexislativo 1/2013, do 29 de novembro, polo que se aproba o texto refundido da Lei Xeral de Dereitos das Persoas con discapacidade e a súa inclusión social: título preliminar, capítulo V, sección 1.ª, e capítulo VIII do Título I e Título II.80.–Réxime xurídico do/as funcionario/as de habilitación con carácter nacional: O exercicio da función pública local de Secretaría: Marco legal, funcións e postos e persoal ao que se reserva o seu exercicio. O control interno da xestión económico-orzamentaria local: O exercicio da función interventora; marco legal, funcións e postos e persoal ao que se reserva o seu exercicio. O exercicio da función pública local de Tesouraría e Recadación: Marco legal, funcións e postos e persoal ao que se reserva o seu exercicio. Provisión de postos, situacións e réxime disciplinario.81.–A actividade subvencional das Entidades Locais: Marco legal de xeral aplicación, así como no ámbito da Administración Local de Galicia. Principios. Concesión; órganos competentes, beneficiarios e procedementos de concesión. Xustificación. Infraccións e sancións.82.–As facendas locais. Regulación constitucional e restante marco legal aplicable; previsións normativas específicas no ámbito da Administración local de Galicia.83.–Os orzamentos das Entidades Locais. Estructura orzamentaria. Elaboración e aprobación: especial referencia ás Bases de execución do orzamento. Procedemento de aprobación e modificación. Vixencia e efectos temporais; a prórroga orzamentaria.84.–Estabilidade orzamentaria e sostibilidade financeira na Constitución e normativa de desenvolvemento. Principios xerais. Incumprimento dos obxectivos de estabilidade orzamentaria e sostibilidade financeira e regra de gasto das Corporacións Locais.85.–A conta xeral da entidades locais. Definición, obxecto e contido. Conformación e procedemento e prazo de aprobación e presentación ante os órganos competentes. Incumprimentos e efectos derivados. A liquidación dos orzamentos das entidades locais. Definición, obxecto e contido. Conformación e procedemento e prazo de aprobación e presentación antes os órganos competentes. Incumprimento e efectos derivados 86.–As modificacións de crédito: Supostos, financiamento, órganos competentes e procedemento de aprobación. A execución e xestión do orzamento de gastos: Fases. Órganos competentes. Os anticipos de caixa fixa. Os gastos de carácter plurianual. A tramitación anticipada de gastos.87.–Os recursos das Entidades Locais. A potestade regulamentaria das entidades locais en materia tributaria: As ordenanzas fiscais; obxecto e procedemento de aprobación e modificación. Tramitación e réxime de impugnación dos actos de imposición e ordenación dos tributos.88.–Os tributos municipais: Impostos, taxas, contribucións especiais, prezos públicos e outros ingresos tributarios; definición e obxecto. Clases de impostos; definición e obxecto.89.–A recadación municipal. Procedementos de recadación en período voluntario: Supostos e efectos. Aprazamentos e fraccionamentos. Procedementos de recadación en período executivo: Supostos e efectos. Procedemento de constrinximento.90.–Seguridade cidadá e Policía Local. Os Corpos de Policías Locais, funcións e coordinación na normativa estatal e autonómica galega. Protección Civil. Los servicios de prevención y extinción de incendios.91.–As competencias municipais en materia de tráfico, circulación de vehículos a motor e seguridade vial. A regulación municipal de usos das vías urbanas. O procedimiento sancionador en materia de tráfico.92.–A xurisdición contencioso-administrativa. Ámbito. Órganos xudiciais e competencias. As Partes; lexitimación. Actos recorribles/impugnables; materias e prazos. Procedemento abreviado e ordinario. Sentenzas: Execución e outras actuacións ao respecto das mesmas; réxime recursos.93.–A xurisdición social. Ámbito. Órganos xudiciais e competencias. As Partes; lexitimación. Actos recorribles/impugnables; materias e prazos. Sentenzas: Execución e outras actuacións ao respecto das mesmas; réxime recursos. Procedementos especiais. Procedementos específicos no ámbito da administración pública. BLOQUE 3: 94.–O PXOM de Fene. Asinado dixitalmente polo alcalde Juventino José Trigo Rey o 15 de abril de 2021.